
Tájékoztató orvoslátogatói tevékenység végzéséhez a Dél-pesti Centrumkórház – Országos Hematológiai és Infektológiai Intézetben        
 BA-INT-TÁJ13

A Dél-pesti Centrumkórházban (továbbiakban: DPC) gyógyszerismertetői, orvoslátogatói tevékenységet csak a hatályos jogszabályok (A 3/2009. (II.25.) EüM rendelet, 2006. évi XCVIII. törvény) betartásával lehet folytatni. A DPC valamennyi telephelyén gyógyszer -, tápszer-, és gyógyászati segédeszköz-, orvostechnikai eszköz, orvosi eljárással kapcsolatos ismertetési tevékenysége a gyógyszerészeti szakigazgatási szerv által kiadott engedély birtokában végezhető. 
Az ismertetői tevékenység az egészségügyi szolgáltatói tevékenységet és a betegellátást nem akadályozhatja. A kórház dolgozóit ismertetés céljából kizárólag előzetesen egyeztetett időpontban lehet felkeresni, az időpontot közvetlenül a felkeresett orvossal, kell egyeztetni. 
Az egyeztett időpont birtokában főgyógyszerész engedélyt (1. számú melléklet) kell kérni, melyet a  fogyogyszeresz@dpckorhaz.hu email címre kell megküldeni. A látogatási tevékenységet csak főgyógyszerészi engedély birtokában lehet ellátni. 
Az orvosok részére adott gyógyszerekkel kapcsolatos tájékoztató anyagokat DPC főgyógyszerész részére személyesen, postai úton vagy emailben kell eljuttatni a fogyogyszeresz@dpckorhaz.hu email címre. 
A 3/2009. (II.25.) EüM rendelet alapján a DPC-ben, mint fekvőbeteg-ellátó intézményben térítésmentes orvosi minta az orvos írásbeli igényére a Gyógyszerészeti-osztályon keresztül adható. A térítésmentes orvosi minta igényről, és adásának lehetőségéről, valamint annak érkezéséről a főgyógyszerésszel személyesem kell egyeztetni. Az átadást tényét igazoló jegyzőkönyvet a Gyógyszerészeti osztály iktatja, az orvosi mintát nyilvántartásba vételt követően az illetékes orvosnak átadja.   Orvosi mintát orvos-látogató közvetlenül az orvosnak nem adhat.  
Térítésmentes gyógyszer-adomány a DPC, mint fekvőbeteg-ellátást biztosító egészségügyi intézmény részére csak az Intézeti Gyógyszertáron keresztül adható. Ezért gyógyszer-adomány felmerülése esetén a főgyógyszerésszel kell személyesen egyeztetni. Adomány gyógyszert orvos-látogató közvetlenül az orvosnak nem adhat.
[bookmark: _GoBack]Az orvosi minta és térítés mentes gyógyszeradomány csak a DPC fekvőbeteg osztályain kerülhet felhasználásra. 

